CELEX: 62022CN0035
Language: ro
Date: 2022-01-17 00:00:00
Title: Cauza C-35/22: Cerere de decizie preliminară introdusă de Audiencia Provincial de Málaga (Spania) la 17 ianuarie 2022 – CAJASUR Banco S.A./JO și IM

25.4.2022   
            
            
               RO
            
            
               Jurnalul Oficial al Uniunii Europene
            
            
               C 171/16
            
         
      Cerere de decizie preliminară introdusă de Audiencia Provincial de Málaga (Spania) la 17 ianuarie 2022 – CAJASUR Banco S.A./JO și IM
      (Cauza C-35/22)
      (2022/C 171/20)
      Limba de procedură: spaniola
      
         Instanța de trimitere
      
      Audiencia Provincial de Málaga
      
         Părțile din procedura principală
      
      
         Apelantă: CAJASUR Banco S.A.
      
         Intimați: JO și IM
      
         Întrebările preliminare
      
      
                  1)
               
               
                  Este contrar dreptului la o cale de atac efectivă și articolului 47 din Carta drepturilor fundamentale a Uniunii Europene să se impună consumatorului să formuleze o cerere extrajudiciară înainte de a recurge la o procedură judiciară, pentru ca declararea nulității unei anumite clauze contractuale generale ca urmare a caracterului său abuziv să producă toate efectele compensatorii (inclusiv cheltuielile aferente procedurii judiciare) ale nulității respective, în conformitate cu articolul 6 alineatul (1) din Directiva 93/13/CEE a Consiliului din 17 aprilie 1993 privind clauzele abuzive în contractele încheiate cu consumatorii (1)?
               
            
                  2)
               
               
                  Este conformă cu dreptul la o despăgubire integrală și cu caracterul efectiv al dreptului Uniunii Europene și al articolului 6 alineatul (1) din directiva menționată stabilirea unui criteriu privind obligarea la plata cheltuielilor de judecată (inclusiv a cheltuielilor aferente procedurii) în funcție de existența unei cereri extrajudiciare prealabile formulate de consumator împotriva instituției financiare în vederea eliminării clauzei respective?
               
            
         (1)  JO 1993, L 95, p. 29, Ediție specială, 15/vol. 2, p. 273.